Publication: Magyar Közlöny
Issue: MK-2010-127 (Year: 2010, Number: 127)
Era: contemporary
Section: Az Országos Választási Bizottság megállapítja, hogy a Polgári Törvénykönyvrõl szóló 1959. évi IV. törvény 365. §
Paragraph Index: 174

(3) bekezdése szerint egy ingatlanra vonatkozó adásvételi szerzõdés megkötésének érvényességéhez annak írásba foglalása szükséges. A hatályos rendelkezések a szerzõdés megkötéséhez nem, csak az ingatlan-nyilvántartásba történõ bejegyzéshez követelik meg, hogy a szerzõdõ felek ügyvéd közremûködését vegyék igénybe. A népszavazásra feltenni kívánt kérdés azonban azt a látszatot kelti mintha ügyvéd közremûködése nélkül nem lehetne érvényes adásvételi szerzõdést kötni, ezért a kezdeményezés félrevezetõ, megtéveszti a választópolgárt, ezáltal nem felel meg a törvényben foglalt egyértelmûség követelményének. Az Országos Választási Bizottság megállapítja továbbá, hogy nem egyértelmû a kérdésben megjelölt „Ügyfélkapu” elnevezés sem, nem állapítható meg egyértelmûen ugyanis, hogy a beadványozó a magyarorszag.hu portál által üzemeltett ügyfélkaput érti-e alatta vagy esetleg más szervezet által mûködtetett hasonló szolgáltatást. Nem egyértelmû a kérdés továbbá abban a tekintetben sem, hogy félrevezeti a választópolgárt, ugyanis azt a látszatot kelti, mintha az Ügyfélkapu szolgáltatásán keresztül magánszemélyek egymás között bonyolíthatnának le bizonyos jogi aktusokat. Ezzel szemben az Ügyfélkapu szolgáltatáson keresztül magánszemélyek egyes állami szervek által nyújtott szolgáltatásokat érhetnek el elektronikus úton. Az Országos Választási Bizottság megállapítja, hogy a népszavazásra szánt kérdés nem felel meg a törvényben foglalt követelményeknek, így a Bizottság az Nsztv. 10. § c) pontja értelmében az aláírásgyûjtõ ív hitelesítését megtagadja. II. A határozat az Nsztv. 2. §-án és a 10. § c) pontján, 13. § (1) bekezdésén, a jogorvoslatról szóló tájékoztatás a Ve.

Source: https://magyarkozlony.hu/hivatalos-lapok/26e8b4bd7ffa8d64cea5d17b02ae5fdf632e672b/dokumentumok/975833a200feaf5eb679bb50c1b20c8ec0d2a135/letoltes